b"\n_START_ARTICLE_\nMagnus av \xc3\x98sel\n_START_SECTION_\nOppvekst\n_START_PARAGRAPH_\nDet vites ikke s\xc3\xa5 mye annet om Magnus' barndom, enn at han to \xc3\xa5r gammel ble alvorlig syk og mistet synet p\xc3\xa5 det ene \xc3\xb8ye. Hans l\xc3\xa6rere var hoffpredikantene Poul Noviomagus og Hans Bachmeister. 17 \xc3\xa5r gammel reiste Magnus og broren Frederik sammen med stores\xc3\xb8ster hertuginne Anna til Tyskland, hvor prinsene, som skikk var, skulle utdannes ved et fremmed hoff. Her kastet han seg ut i det muntre liv, og stiftet gjeld n\xc3\xa5r hans egne midler ikke strakk til. I 1559 vendte han tilbake til Danmark, for \xc3\xa5 delta i broren Frederiks kroning.\n_START_SECTION_\nPlaner om gifterm\xc3\xa5l\n_START_PARAGRAPH_\nEnkedronning Dorothea fors\xc3\xb8kte \xc3\xa5 endre Magnus' uansvarlige og utsvevende livsf\xc3\xb8rsel ved \xc3\xa5 arrangere ekteskap for ham. Kandidatene var blant andre en av Gustav Vasas d\xc3\xb8tre samt Anna og Katarina Jagellonica \xe2\x80\x93 s\xc3\xb8stre til den polske konge. Han giftet seg dog f\xc3\xb8rst etter morens d\xc3\xb8d \xe2\x80\x93 i 1573 i Novgorod med den russiske tsars niese, prinsesse Marie Vladimirovna av Staritsa. Med ekteskapet h\xc3\xa5pet han p\xc3\xa5 st\xc3\xb8tte og milit\xc3\xa6r hjelp fra Ivan IV av Russland, som i 1573 kronet ham i Moskva til konge av Livland. _NEWLINE_Magnus ble til sist tvunget til \xc3\xa5 flykte til Polen, hvor han i 1578 ga avkall p\xc3\xa5 de f\xc3\xa5 besittelser han hadde igjen. Deretter levde han som den polske kongens lensmann i Pilten i Kurland \xe2\x80\x93 hvor hans datter Eudoxia ble d\xc3\xb8pt i 1561 \xe2\x80\x93 til sin d\xc3\xb8d den 18. mars 1583, kun 43 \xc3\xa5r gammel. Enken Marie dro deretter tilbake til Russland hvor hun gikk i kloster sammen med datteren. Magnus lik ble begravet i slottskirken i Pilten. 79 \xc3\xa5r senere ble det returnert til Danmark, og gjenbegravet i Roskilde domkirke."